ΕΝΔΕΙΚΤΙΚΟ ΔΙΑΓΩΝΙΣΜΑ ΓΙΑ ΤΙΣ

ΠΡΟΑΓΩΓΙΚΕΣ ΕΞΕΤΑΣΕΙΣ Α’ ΓΥΜΝΑΣΙΟΥ

ΣΤΗΝ ΑΡΧΑΙΑ ΕΛΛΗΝΙΚΗ ΓΛΩΣΣΑ ΚΑΙ ΓΡΑΜΜΑΤΕΙΑ

1. ΑΡΧΑΙΑ ΕΛΛΗΝΙΚΗ ΓΛΩΣΣΑ

ΚΕΙΜΕΝΟ : **Ξενοφῶν, Ἀπομνημονεύματα 2.7.6** (ελεύθερη διασκευή)

*Ἀθηναῖοι, ὡς καὶ οἱ ἑτέρας πόλεις κατοικοῦντες, πολλὰ ἐν τῷ βίῳ ἐπιτηδεύουσι, ἵνα τὰ ἀναγκαῖα πορίζωνται: Ναυσικύδης ναύκληρος ὢν περὶ τὴν τοῦ σώματος τροφὴν ἑαυτῷ καὶ τοῖς οἰκείοις ἐσπούδαζε, τοῦτ' αὐτὸ δ' ἐποίουν Ξένων ὁ ἔμπορος καὶ Ξενοκλῆς ὁ κάπηλος. Πολύζηλος ἀπὸ ἀλφιτοποιίας ἑαυτὸν καὶ οἰκέτας ἔτρεφε, ἔτι δὲ πολλάκις τῇ πόλει ἐλειτούργει. Γλαύκων ὁ Χολαργεὺς ἐγεώργει καὶ βοῦς ἔτρεφε, Δημέας δὲ ἀπὸ χλαμυδουργίας διετρέφετο, Μεγαρέων δ' οἱ πλεῖστοι ἀπὸ ἐξωμιδοποιίας. Οὐκ ὀλίγοι τῶν πολιτῶν τέχνην τινὰ ἐξεμάνθανον, οἷον τὴν τῶν λιθοξόων, κεραμέων, τεκτόνων, σκυτοτόμων, καὶ πλεῖστα ἐπιτήδεια τῷ βίῳ ἐξειργάζοντο.*

**Α.1.** Να απαριθμήσετε στα νέα ελληνικά τέσσερις επαγγελματικές δραστηριότητες του 5ου π. Χ. αιώνα που αναφέρει ο Ξενοφώντας στο απόσπασμα. Με ποιες λέξεις / φράσεις δηλώνονται στο αρχαίο κείμενο;

**(4 μονάδες)**

**Α.2.** Είναι, σύμφωνα με τον Ξενοφώντα, η εργασία απαραίτητη για τον άνθρωπο; Να τεκμηριώσετε την απάντησή σας με δύο επιχειρήματα από το κείμενο.

**(4 μονάδες)**

**Β.1.** Για καθεμία από τις παρακάτω λέξεις της αρχαίας ελληνικής γλώσσας να γράψετε μία παράγωγη στα νέα ελληνικά :

*πόλεις …………………………………*

*βίῳ …………………………………*

*ἐξειργάζοντο* …………………………………

*ἐξεμάνθανον ………………………………….*

**(4 μονάδες)**

**Β.2.** Να συμπληρώσετε τον παρακάτω πίνακα με λέξεις από το κείμενο που τονίζονται στη συλλαβή που δηλώνει η επικεφαλίδα κάθε στήλης.

|  |  |  |
| --- | --- | --- |
| **ΠΡΟΠΑΡΑΛΗΓΟΥΣΑ** | **ΠΑΡΑΛΗΓΟΥΣΑ** | **ΛΗΓΟΥΣΑ** |
|  |  |  |
|  |  |  |
|  |  |  |
|  |  |  |

**(4 μονάδες)**

**Β.3. *Ἀθηναῖοι, ὡς καὶ οἱ ἑτέρας πόλεις κατοικοῦντες, πολλὰ ἐν τῷ βίῳ ἐπιτηδεύουσι, ἵνα τὰ ἀναγκαῖα πορίζωνται:***

Να χαρακτηρίσετε ως σωστές **(Σ)** ή ως λανθασμένες **(Λ)** τις προτάσεις 1-4 που περιγράφουν τον συντακτικό ρόλο όρων της παραπάνω περιόδου:

1. Το όνομα *Ἀθηναῖοι* είναι υποκείμενο.

2. Το όνομα *πολλὰ* είναι αντικείμενο*.*

*3.*  Η λέξη *ἐπιτηδεύουσι* είναι ρήμα.

4. Το όνομα *τῷ βίῳ* είναι υποκείμενο.

**(4 μονάδες)**

**ΗΜΕΡΟΜΗΝΙΑ**

**ΟΝΟΜΑΤΕΠΩΝΥΜΟ/ΥΠΟΓΡΑΦΗ**